LidanRubinov/Halacha-QA huggingface dataset:
שאלה: מקלחת לכבוד שבועות: שבוע טוב, 1) השנה חג שבועות נכנס מייד בצאת שבת. כיצד יש לנהוג לעניין המקלחת לכבוד החג? מתי להתקלח ובאיזה אופן (האם מותר לחפוף שער)? הרי הימים חמים, מזיעים מאוד ולא ניתן לפסוח על מקלחת כלל. 2) האם מותר להכין בתוך השבת סלט מלפפונים, כאשר על המלפפונים ובצלים חתוכים יש לשפוך נוזל המורכב ממים רותחים, חומץ, שמן ותבלינים? האם בכלל ניתן להגין בתוך שבת איזשהו סלט עם חומץ? 3) בגמרא מוזכרות הגיורות הצדקניות (לעניין רחב שהייתה בין 4 הנשים היפות בעולם ובין הגיורות הצדקניות). בין המוזכרות הן שפרה ופועה. הדבר מוזר בעיניי, הרי ישנה מסורת כי שפרה ופועה הן יוכבד ומרים, שהיו יהודיות מבטן ומלידה. כיצד ניתן ליישב סתירה זו מגמרא? בברכת שבוע טוב!
תשובה: לעניין מקלחת - אין הבדל מכל שבת. אותם דינים שקשורים למקלחת בכל שבת נוהגים גם כששבת זו היא ערב שבועות. להלן סיכום הלכות של רחצה בשבת מתוך תשובה בקישור א. במים חמים שהוחמו בערב שבת אסור לרחוץ כל גופו ורק מיעוט גופו מותר. במים פושרים נחלקו האחרונים האם נחשבים כחמים. ב. האשכנזים החמירו אף במים צוננים ומקובל להתיר לרחוץ את האיברים שאין בהם ריבוי שערות ואין חשש סחיטה. ג. שימוש במים מדוד שמש (שלא הוחם ע"י החשמל!) לרוב הפוסקים דינו כמים חמים שהוחמו בערב שבת. ד. למצטער (אמיתי!) ובוודאי לחולה ולתינוק בעת הצורך אפשר להקל אפילו במים חמים שהוחמו בערב שבת. ה. טבילת גברים במקוה יש להעדיף מקוה קר ולפחות פושר (ואף בזה המשנ"ב פקפק בהיתר לתוספת קדושה) יש שאסרו לגמרי במקוה חם, ובמקוה חם יקפיד לא להשתהות לאחר הטבילה. ו. ובכל מקרה יש להיזהר מאוד בסחיטת השערות ומותר לנגב את השערות בנחת. עיין קישור הפעולה הזאת נקראת  חליטה  בשבת. אינה שונה מהכנת תה בשבת: צריך לעשות זאת בכלי שלישי. כלומר יערה את המים החמים לכוס אחת (שהיא כלי שני), וממנה יערה את המים לקערה אחרת, שהיא כלי שלישי, ולתוך הכלי הזה מותר להכניס את חומרי הסלט. יש מחמירים - עיין בקישור עניין מוצאן של שפרה ופועה נידון יפה בויקיפדיה עיין שם
שאלה: קרי: ושבוע טוב. השבת, אחרי סעודה ראשונה (לא גדולה במיוחד, כמה פרוסות לחם) הייתי די עייף ונשכבתי לישון קצת (על הצד), אבל אז נזכרתי שמי שאוכל הרבה לא כדאי לו ישר לישון אבל בכל זאת. וקרה לי קרי באמצע היום. האם זה במזיד? (וכמובן כמובן שאני מקפיד מאוד מאוד על שמירת עיניים וכדומה)
תשובה: זה אינו מזיד, אך היית צריך להמתין קצת. חזק והתחזק בשמירת העיניים, שבזה תלויה ישועת ישראל.
שאלה: לוויה: אחד מקרובי משפחתי נפטר. ילדי הנפטר רוצים לקיים את הלוויה בהקדם האפשרי מתוך האיסור של הלנת המת. אחד מילדי הנפטר נמצא בחו"ל ויגיע ארצה בבוקר של יום המחרת למועד בו רוצים לקיים את הלוויה. מה נכון לעשות? לקיים את הלוויה בהקדם האפשרי או להמתין להגעת הילד מחו"ל?
תשובה: וברכת ד  עדיף לקבור מיד. אבל אם זה יביא לסכסוך משפחתי, עדיף לחכות. תראו בנחמה בברכת התורה והארץ יהודה הלוי עמיחי מכון התורה והארץ
שאלה: ביטול גרות: לכבוד הרבנים ובשורות טובות: שאלתי היא האם גיור או גיורת שמדברים במזיד לשון הרע מזיק מאוד ברבים על יהודי או שמעידים נגדו עדות שקר וכיוצא בזה עוונות חמורים שבין אדם לחברו עדיין נחשבים ליהודים והם חלק מכלל ישראל? ובאופן כללי איזה חטא או עוון אם אני יודע שגיור או גיורת עושים במזיד פוטר אותי מלתת להם יחס של יהודי על כל היוצא בכך: למשל לחלל עליהם שבת משום פיקוח נפש?
תשובה: וברכת ד  לאחר שגר נתגייר אם עשה כל עבירה שהיא מחמורה ביותר עד הקלה ביותר הרי הוא יהודי שחטא. אלא א"כ הפגם היה בגיור עצמו, אבל כל פגם או חטא לאחר מכן לא פוסל את הגר. כדאי לחפש את הטוב והמועיל בכל גר, כיוון שחיפוש חטאים יש בו משום הונאת הגר. בברכת התורה והארץ יהודה הלוי עמיחי מכון התורה והארץ
שאלה: אזכרה לנפטרים רבים: בכוונתנו לקיים פגישה של בוגרי שנה מסוימת בישיבה תיכונית. ברצוננו לקיים אזכרה, דהיינו, לומר תפילת "א-ל מלא רחמים" לעילוי נשמת החברים שנפטרו. החברים לא נפטרו ביום הפגישה אלא במועדים שונים. האם יש בעיה לקיים אזכרה כזאת, שאיננה ביום הפטירה? בברכת שבוע טוב בנימין
תשובה: וברכת ד  אין כל בעיה הלכתית. בברכת התורה והארץ יהודה הלוי עמיחי מכון התורה והארץ
שאלה: כשרות במטבח: חיממתי בתנור בשרי שניצל פרווה על נייר אפיה. איני זוכרת אם התבנית הייתה נקיה משיירי בשר ואם התנור היה לאחר 24 שעות ללא בשר. לאחר מספר ימים חומם בטעות אותו שניצל פרווה בתנור חלבי על נייר אפיה התבנית לא הייתה נקייה משיירי חלב,אך השניצל הונח על נייר אפיה. מיד לאחר מיכן הוכן טוסט חלבי על נייר אפיה חדש. שאלתי מה דינו של התנור החלבי והתבנית?
תשובה: הסיפור מורכב וחסרים פרטים. תתקשרי ל 0523003227
שאלה: קונפליקט בין בני זוג: בעוד כשלושה שבועות יש שבת כלה לחברה טובה של אשתי והיא מתעקשת ללכת למרות שזה כרוך בכך שאנחנו נהיה במקומות נפרדים. האם זה ראוי ונכון? אשמח לתשובה.
תשובה: עצם הפניה שלך אלינו מעידה על הכעס - הקושי והתסכול שיש לך בעניין. אני מבקש להציג דברים בצורה שונה: נסה לשנות נקודת מבט. לבחון את כל הנושא מכיוון שונה לגמרי. צא מהמקום של "מי צודק אני או את". תתרחק מהעמדה ה- פולנית  של "כמה אני עתיד לסבול באשמתה!". קח את הדיון למקום חיובי ובונה. תהפוך זאת להשקעה חד פעמית באהבה - אני מבטיח לך תשואות אדירות. זו מתנה גדולה שאתה יכול להעניק לאשתך. תוותר בגדלות. תאמר לה: "אני לא יודע מי צודק אבל אני מבין שזה חשוב לך - אז זו המתנה שאני נותן לך - באהבה!!!" תאמר זאת בחיוך רחב בלב מלא אהבה אמתית. אולי לא תהיה לך שבת נוחה כל כך ונעימה - אבל הידיעה שאשתך מאושרת בזכותך, השמחה שאתה מעניק לה, כל אלו שווים הרבה יותר מ קרבן  השבת שאתה אולי מקריב. בתקווה שזו תהיה מעתה הדרך שלכם לפתרון קונפליקטים.
שאלה: תפילה לצדיקים בבית קברות: רציתי לשאול: כשאני מתפללת בקבר רחל, רשב"י וכיוצ"ב ולהבדיל למשל בקבר של חברה שנפטרה: האם מותר לי להתפלל אל רחל רבי שמעון בר יוחאי וכו ולבקש שיעזרו לי או האם עלי בכל מקרה לבקש מהקב"ה שבזכות הצדיק שקבור כאן שיעזור. או שמא יש חילוק בין קבר רחל, רשבי ושאר התנאים לקבר של החברה. כשבראשונים מותר ובשני אסור.
תשובה: תמיד להתפלל לד  לבדו. אם קבור צדיק במקום, אפשר להתפלל לד  ולהזכיר את זכות הצדיק. אין להתפלל לאדם, גם אם הוא צדיק כמשה רבינו.
שאלה: כשרות באירוע: יש לנו אירוע מהעבודה בחוה חקלאית בדרום. הם טוענים שאת כל האוכל הם מקבלים מקייטרינג כשר, ואינם מחממים שם כלום, אלא האוכל מגיע מוכן. מאידך אין להם משגיח כשרות במקום, ובאתר שלהם הם אומרים שהכל תוצרת בית. המשגיח של הקייטרינג אומר שרוב הכלים במקום הם של הקייטרניג. בקיצור, איך אני יכול לדעת מה לעשות? אשמח לעזרתכם! חגי
תשובה: חברות הפקה המפיקות אירועים בשטח נחשבות לבעיה כשרותית גדולה כיום. עיין מה שקרה בבית הנשיא לפני כשנתיים לכן המלצתנו היא לא לצרוך מוצר שלא ידוע לך בבירור מה מקורו ומה כשרותו.
שאלה: ק"ש לפני שינה:, שמי יעל ואני משרתת בתפקיד שעושים בו משמרות יום ומשמרות לילה, יש לי 2 שאלות. 1. האם כשאני עושה משמרת לילה אני צריכה בבוקר להגיד ברכות השחר הרי אני לא ישנה כל הלילה? 2. האם כשאני עולה לישון ביום כשאני עושה משמרת לילה אני צריכה להגיד קריאת שנע על המיטה למרות שיום?
תשובה: וברכת ד  1. יש לברך את כל הברכות מלבד אלקי נשמה, והמחזיר נשמות. 2. אין להגיד ק"ש ביום. בברכת התורה והארץ יהודה הלוי עמיחי מכון התורה והארץ
שאלה: מאוהבת במישהו והוא אפילו לא מסתכל עלי: היי אני מאוהבת במישהו בגלל שאני יודעת כמה הוא טוב צדיק ועוד המון תכונות טובות שחשובות בעיני. אבל הוא בן 17 ונראה לי שהוא אפילו לא מסתכל עלי!!!! אשמח אם תציעו לי מה לעשות! ענקית!!!!
תשובה: לך אין ספק שהמצב הוא לא נעים. את חולמת על מישהו, אוהבת אותו, חושבת עליו, אבל האם באמת יש לזה איזה שהוא סיכוי? את מוזמנת לעיין במאמרים שלנו כאן: ואנחנו ממש מקוים שהם יעזרו לך ברכה והצלחה
שאלה: מגורים אצל הורי החתן: אני ובעלי נשואים כשנה וחצי, יש לנו בן קטן ומדהים בן 3 חודשים
תשובה: מתקלה טכנית אין את המשך השאלה בברכת התורה והארץ יהודה הלוי עמיחי מכון התורה והארץ
שאלה: זיווג משמיים: איך זה יכול להיות שיוצאת בת קול מהשמיים 40 יום לפני היוולדו של זכר ואומרת את זיווגו לעתיד. הרי רוב הסיכויים שהיא עדיין לא נולדה בכלל.
תשובה: וברכת ד  האם אי פעם שמעת "בת קול"? אין כאן מושגים נתפסים אלא השאלה של לשון, ועל כן כל שאלה איננה במקומה, אלא בתור אמירה שהכל מתוכנן מראש מי יתחתן עם מי. בברכת התורה והארץ יהודה הלוי עמיחי מכון התורה והארץ
שאלה: זוגיות: אני ב ה התארסתי עם הבחורה שאני אוהב. הבעיה שעכשיו אחרי האירוסין התחלתי לשים לב לדברים שלא הפריעו לי לפני כמו חוסר באינטליגנציה וחוסר בהשכלה וזה קצת מציק לי בשיחות שלנו. ולפעמיים גורם לי הרגשה לא נעימה כמין זלזול כזה. אבל חוץ מזה אני מאוד אוהב אותה משאר הבחינות. הבעיה שזה עושה לי ספקות ולפעמים מחשבות על ביטול מחשש שזה יכול להפריע לאחר החתונה. מה אני אמור לעשות במצב הזה?
תשובה: ב"ה אשמח לעזור בפלפון 052-7710491 דני ארגמן
שאלה: היכן היה אלוקים בשואה: כבוד הרב, שמעתי מהרב אמנון יצחק שגם אומות העולם היו במעמד הר סיני, ברצוני לשאול איך גם הם נכחו שם? ושאלה נוספת יש לי, אשמח אם הרב יענה לי, אני יותר רוצה לאמת את מה שאמרו לי רבנים אחרים, השאלה היא איפה היה ה יתברך בשואה?
תשובה: בענייני אגדה ודרשה יש דעות רבות ושונות. האמירה של הרב אמנון יצחק צריכה להתברר בתוך ההקשר שהוא אמר זאת. אני לא יכול לפרש את דבריו. יש דרכים שונות להציע הסבר אמוני לאירועי השואה. אני סבור שאנחנו עדיין בצל השואה ולכן אין בכוחנו להבין אותה. אני מקיים ביחס לשואה את התגובה של אהרון הכהן לאחר מות שני בניו: "וידם אהרון". לאחר שאיוב טען כלפי ד, מתגלה אליו ד  ואומר לו שקצרה דעתו מלהבין את מעשי ד. זו לדעתי גם התשובה לשואה. אסכם זאת בארבע שורות: אני בטוח שהקב"ה מנהל את העולם בכל מקום ובכל זמן. אין לי ספק שהקב"ה מחולל רק טוב בעולם. אינני יכול למצוא בשואה משהו שהוא טוב באופן משמעותי. אני מודע לכך שקצרה דעתי להבין את השואה לכן אני שותק.
שאלה: כשרות על גבי מדבקה: מוצר שיש עליו מדבקה של כשרות בלבד (לא מצוין סוז כלשהוא של כשרות על גבי האריזה),האם ניתן להשתמש? תזכו למצוות.
תשובה: באופן כללי אין להשתמש ללא בירור מול הרבנות הראשית. 025313131 מחלקת יבוא
שאלה: בדיקת צימוקים בשבת: האם מותר להשרות צימוקים במים בשבת לצורך בדיקתם,או שיש בכך בורר?
שאלה: שידוך: כבוד הרב האם מותר לצאת לשידוך, אבל לא עם מטרה להתחתן מיד (בחודשים הקרובות) אלה לאט לאט לשנה או שנה וחצי רבה
תשובה: וברכת ד  אפשר, אבל צריך להודיע לבחור מיד בהתחלה שעל דעת כן את יוצאת ונפגשת עמו. בברכת התורה והארץ יהודה הלוי עמיחי מכון התורה והארץ
שאלה: הבדלה לפני ערבית: שמעתי שהרב מורה על כך שניתן להבדיל לפני ערבית במקרה הצורך כגון בשמחות משפחתיות בהן הנשים רוצות ללכת ולסדר את דבריהם בזמן שהבעלים מתפללים. שאלתי. א. בקיץ הילדים מתקשים להמתין עד שעות מאוחרות, האם זו סיבה מספיק מוצדקת להקדים את ההבדלה? ב. שמעתי טענות נגד פסק זה 1. מצוות ק"ש דאורייתא וקודמת למצוות הבדלה. 2. בגמרא אנו רואים שמשתדלים כמה שיותר לאחר את ההבדלה ועל כן לכאורה נראה שיש דווקא לאחרה אחרי ערבית. (כגון בענין הדלקת נר חנוכה בבית הכנסת) 3. קי"ל תדיר ושאינו תדיר- תדיר קודם? מה יש לענות על טענות אלו?
תשובה: 1. לכתחילה נוהגים להקדים ערבית להבדלה. הנימוק הוא: תדיר ושאינו תדיר, תדיר קודם. גם בספירת העומר, סימן תפט, כותב השו"ע: אחר תפילת ערבית (במוצאי יו"ט ראשון של פסח) מתחילין לספור העמר. אולם, בביה"ל שם (ד"ה אחר תפילת ערבית) משמע שיש מחלוקת, האם הסיבה היא, להקדים את התדיר, או מפני שהם היו מתפללים ערבית לפני צאת הכוכבים, ולכן יש לספור רק אחרי ערבית, בצאת הכוכבים. במקרה שיש צורך ותועלת, למשל, כדי שהנשים והילדים לא ימתינו, אפשר לסמוך על הדעה שאין חובה להקדים את התדיר. לכן מותר להבדיל לפני ערבית. 2. כמובן, יש להמתין בהבדלה עד זמן צאת שבת. צריך לומר: ברוך המבדיל בין קודש לחול, ואח"כ מותר להדליק את הנר ולעשות הבדלה. 3. אע"פ שק"ש של ערבית היא מצוה מן התורה, ואף זו סיבה להקדים ערבית להבדלה, הרי אנו רואים בכל יום, מנינים מאוחרים לצאת הכוכבים, אפילו כמה שעות אחרי צאת הכוכבים. והשאלה היא: כיצד מתירים לעשות מלאכות, קניות ושאר התעסקויות, לפני ק"ש של ערבית? אלא, שאנו סומכים על כך, שאם יש לאדם תזכורת להתפלל ערבית, אפשר לעשות פעולות לפני ק"ש ותפילה. (כמבואר במשנ"ב סימן רלה, סוף ס"ק יז ). לכן, כאמור, לכתחילה מתפללים ערבית ואח"כ מבדילים. אולם כאשר יש צורך בדבר, מותר להקדים הבדלה. הרב אליקים לבנון www.yelm.co.il
שאלה: זוגיות: הרב. בתחילת שנה (חודש אוקטובר)נולד לי אחיין חדש ברוך השם. הגיע לבריתו רב מקובל מאוד. שממנו ביקשתי גם ברכה. כששמע את שמי (דניאל) אמר לי להוסיף לשמי את שם השם ושאני יראה איך הכל יסתדר במהרה. ונתן לי סוג של תקווה שעוד אכיר השנה את בחיר ליבי. כבר כמה ימים אחר כך מיד שיניתי את שמי. לא היו לי ציפיות שדברים ישתנו ברגעים קצרים. אז עדיין איני מוצאת את זיווגי הראוי. התפללתי והתפללתי ועדיין כלום לא מגיע. אשמח לעצה מה עוד אוכל לעשות? דניאלה
תשובה: ב"ה, אל תתלי תקוות בהחלפת שם או משהו דומה, כל דבר רציני בא במאמץ והשתדלות. תמשיכי בדרכך לחפש ובעזרת ה  תמצאי בעיתו ובזמנו. דני ארגמן
שאלה: שתיית יין ע"י הכלה בחופה: ערב טוב הרב. אשתי ואני התחתנו לפני שבע שנים ב"ה. שאלה שעלתה לי קצת באיחור לדעתי אבל חשובה. אשתי הרגישה לא טוב בערב החתונה(מיגרנה) והיא לא שתתה ממש יין בחופה. האם זה משמעותי? המשך לילה טוב ו
תשובה: ב"ה, אין לזה שום משמעות, צריך לשתות אבל אם לא שותים זה לא מעכב כלום, תחיו באושר! דני ארגמן
שאלה: מטרת העולם: למה הקב"ה ברא את העולם : אני תוהה זה זמן מה מדוע העולם נברא. מה מטרתו של הקב"ה בהיותנו קיימים. ממה נבעה בריאה זו.
תשובה: סוגיה זו הטרידה רבים מהראשונים, וחלק מגדולינו פתחו לאורך השנים את ספריהם בניסיון לענות על שאלה חשובה זו, כגון הרמח"ל בדרך ד  וכדו. הם נתנו תשובות שונות לשאלה זו. אודה על האמת, שלדעתי כל הניסיונות לענות על השאלה הזו הם בלתי רלוונטיים. ריבונו של עולם לא לימד אותנו בתורתו מה הסיבות לבריאת העולם. אמנם, פה ושם יש פסוקים שהרוצה יכול לראות בהם את הסיבה לבריאת העולם ("כל הנקרא בשמי ולכבודי בראתיו יצרתיו אף עשיתיו"), אולם נראה לי כי הניסיון להשתית את התשובה על פסוק זה יוצר יותר שאלות מאשר תשובות, ולמעשה מחליף שאלה בשאלה - למה ריבונו של עולם זקוק לכבודו, וכדו. התשובה שנראית לי היא מאמר ח המבאר מפני מה פתחה התורה באות "ב", ללמד שאין אנו יודעים את ה"א". אין לנו יכולת לענות על שאלה זו, ועל כן אין לנו ברירה אלא להתחיל לדון בעולם כפי שהוא, מהאות "ב", ולא מהסיבות שהביאו לבריאתו. כתבתי על כך מעט כאן: ויישר כוח על השאלה החשובה
שאלה: ירח דבש בבין המצרים: הרב. אני מתחתנת בי"ב תמוז ואני ובעלי לעתיד מעוניינים לנסוע לירח דבש בחול או בארץ כמה ימים לאחר החתונה העניין ששלושת השבועות של בין המצרים מתחיל באותם ימים. האם יש איסור מוחלט לנפוש בשלושת השבועות או בתשעת הימים שלפני הצום?
תשובה: ראשית ברכת מזל טוב והצלחה בנישואייך. אין איסור לפוש בימי בין המצרים לפחות עד ר"ח אב. גם בתשעת הימים אין איסור לנוח, אולם מכיוון שנאמר בהלכה, "משנכנס אב   ממעטים בשמחה"   לא נוהגים לצאת לחופשה בימים אלו. כמו כן, בימים אלו יש סכנה, ולכן ממעטים בנסיעות. לכן, עד ר"ח אב תוכלו בהחלט לנסוע.
שאלה: יוצאת עם חילוני: הרב אני בת 19 בשנה השנייה שלי לשירות לאומי, הכרתי לפני כחצי שנה בחור חילוני לחלוטין יש לציין שבחיים לא חשבתי שאצא עם בחור חילוני אבל זה קרה ולמרות שניסיתי למנוע את זה לא הצלחתי והתחלנו לצאת לפני כמה חודשים, נפרדתי ממנו לפני כחודשיים אבל הפרידה לא החזיקה הרבה זמן יש לציין שהוא מאוד מכבד אותי לא יעשה משו שאני לא רוצה, יש לנו פשוט קשר מיוחד מאוד אנחנו מבינים אחד את השני, מחוברים אחד לשני וכרגע מאוד קשה לי לראות את עצמי בלעדיו. ואני לא יודעת מה לעשות כי הוא לא רוצה לחזור בתשובה טוב לו אייך שהוא ולי טוב אייך שאני אבל אני לא מצליחה להפסיק איתו את הקשר. זה קשר רציני מאוד אבל לא דיברנו על חתונה ועל עתיד, כביכול מנסים להמנע מלדבר על זה. ואני צריכה עזרה יש סיכוי לקשר כזה? אני דיי מרגישה אבודה.
תשובה: הקמת בית בישראל צריכה להיות על בסיס ערכים בסיסיים משותפים. כבחורה מאמינה, הערכים הבסיסיים שלך הם אמונה בד  ובתורה, ומתוך ערכים אלו נובעים שאר הערכים והצרכים כגון המידות הטובות, התחביבים, והכיוון האישי בחייך. לפיכך, בני זוג שאינם מסכימים על יסוד החיים שהוא הריבון המצווה את חובות היסוד- הבית שיקימו לא יהיה לכתחילה וצפויים לו אתגרים מאד חריפים. הצעתי לך היא להתגבר על הדבר, ולחדול מקשר זה באומץ. זו אינה חובה הלכתית (-אם אכן הוא מתחייב לאפשר לך חיים דתיים ומתחייב לחנך את ילדיו לשמירת מצוות). זו הכוונה נכונה. בהצלחה
שאלה: בדיקת קוואקר: יישר כוח על פועלכם המבורך. עברתי על כל השאלות באתר בנושא קוואקר, ולא ראיתי התייחסות ספציפית לשאלתי הבאה: הבנתי שאתם סוברים שיש צורך לבדוק קוואקר בפחית של חברת קוואקר. שאלתי היא האם קביעתכם זו תשתנה אם מדובר בקנייה בסמוך מאוד לתאריך הייצור. הקוואקר שלי, למשל, נקנה בתאריך 7 5 2015, יוצר בתאריך 24 2 2015 ויפוג תקפו ב23 2 2018.
תשובה: לא
שאלה: הליכה לקרבי נגד רצון ההורים: יש לי רצון לשרת בקרבי ואמא שלי מתנגדת לזה וזה עושה לה הרבה צער המחשבה שאלך לקרבי. האם יש לי חיוב כלשהו לעשות מה שהיא אומרת לי ולקחת צעד אחורה?
תשובה: שלושה פרקים יש לתשובה לשאלה זו: א. מבחינה הלכתית צרופה, אדם אינו חייב לציית להוריו, כאשר הם מבקשים למנוע בעדו לעשות משהו שמאוד חשוב לו, ועוד יותר   כאשר מדובר במצווה, ועוד יותר   כאשר מדובר במשימה חשובה ביותר של הליכה לקרבי. על העיקרון ההלכתי הזה כתבתי כאן: מעבר לכך, איך ייתכן שחיילים לא ילכו לקרבי כי אמא שלהם לא רוצה שהם ילכו לקרבי? זה נראה נכון? ב. יהיה זה לא נכון לעשות משהו שמאוד פוגע באמך. כפי שכתבת, זה מעורר בה צער גדול, וכנראה שיש לך רקע, ואתה גם מחוייב לה כי בנתיים אתה חי בבית, ועוד ועוד. לא זו בלבד, אלא שיש תפקידים חשובים אחרים בצבא, ועל כן צריך להיזהר. ג. הדבר הטוב ביותר אפוא הוא לנסות ולגבש ביחד דרך, שתאפשר לך גם להיות ביחידות הלוחמות, וגם במקום שמבחינת אמך הוא מעט יותר רגוע וכדו, וביחד בוודאי תמצאו את הדרך לעשות כן.
שאלה: חג בחו"ל: יוצא לי השנה לא להיות בחג השבועות בארץ. השאלה שלי עם אני צריכה לשמור שם חג גם ביום שני או בתור אחת שמגורי הקבע שלה הם בישראל ורק החג הזה אני יעשה שם אני צריכה לשמור רק יום ראשון כמו שהיתי שומרת בארץ?
תשובה: השאלה היא האם את נמצאת במקום בו יש קהילה יהודית. אם את נמצאת במקום כזה - את חייבת לנהוג בציבור יום טוב שני. לגבי בצנעא (למשל, לגלוש במחשב בחדר שלך) יש על כך מחלוקת בין פוסקי דורנו, שרובם סוברים שגם בצנעא, ומיעוטם סוברים כי בצנעא אין חובה כזו. אם אין קהילה יהודית במקום - אינך חייבת לשמור.
שאלה: חתונה ברבנות: אני וחבר שלי מתכננים להתחתן בחתונה אזרחית בארה"ב בקרוב. כשנחזור מארה"ב בכוונתנו להירשם במשרד הפנים כנשואים. האם בבוא היום כשנרצה להתחתן כדת משה וישראל נוכל לעשות זאת? האם תהיה לנו בעיה כיוון שאנו נהיה כתובים כנשואים במשרד הפנים?
תשובה: ב"ה בבוא היום כשתרצו להתחתן כדת משה וישראל יצטרכו לשלוח אתכם לבין הדין הרבני על מנת לבדוק ולברר מה היה בחתונה האזרחית. אם הם יגיעו למסקנה להחתונה האזרחית בטלה ולא תופסת אז תוכלו להרשם ברבנות ולהתחתן כרגיל. אם הם יגיעו למסקנה שאתם נשואים אז אי אפשר להתחתן שוב. רק בית דין רבני מוסמך לתת היתר לרישום נישואין. ויש מצבים שמצריכים "גט לחומרא" וכל מקרה נדון לגופו. עצתי אליכם ראשית להתחתן כדת משה וישראל ורק אח"כ להתחתן אזרחית. בהצלחה, עוזיאל אליהו,.
שאלה: הזיווג שלי: רציתי לדעת עם בן זוגי הנוכחי הוא הזיווג שלי. אנחנו שנה ביחד אמא שלי מתנגדת לקשר שלנו וטוענת שהוא לא הזיווג שלי.
תשובה: ב"ה ברור שלכל אדם יש את הזיווג שלו. וצריך לחפש אחר האבידה ולא לחפש מציאה!! רק את והוא יכולים לדעת האם הקשר שלכם יכול להבשיל לקראת הקמת משפחה בישראל!! אולי כדאי לך לשוחח עם אמא שלך וללבן איתה את הדברים. בהצלחה, עוזיאל אליהו,.
שאלה: מולטי שף : האם חייבים להטביל מולטי שף במים הוא יכול להנזק
תשובה: יש הרבה סוגים. כל חלק העשוי ממתכת או זכוכית ונוגע באוכל טעון טבילה.
שאלה: לסגור בישיבה לפני שאני בטוח: הגיע הזמן בו אני צריך להגיע להחלטה לגבי שנה הבאה ואני עדיין ממש מתלבט בעיקר בגלל שהתחלתי לחשוב על העניין מאוחר מידי בתקופת השבו"שים לא הלכתי ליותר מידי ישיבות כמו שאמרתי אז הלכתי סתם כדי לראות מה זה אבל יש ישיבה שדווקא כן התחברתי אליה ואני לא יודע אם לסגור שם או לא מצד אחד אני מאוד אוהב ללמוד תורה ורוצה בזה ומצד שני אני לא כל כך מתחבר לרעיון של הליכה לישיבה רק בשביל התפתחות רוחנית וכו אני חושב שזה צריך להיות תהליך של כל החיים ולא של שנה שנתיים וגם, אני בא מרקע חברתי ותרבותי שונה מאוד ממה שיש בישיבה שאליה אני חושב ללכת ואני לא יודע איך אני יסתדר שם מבחינה חברתית ולעשות שנה וחצי במקום שאני עוד לא בטוח לגביו זה מאוד מפחיד אותי האם לא כדי לי ללכת פשוט ישר לצבא ומה שנקרא "לצאת לחיים" ואז לראות מה אני רוצה?
תשובה: זו לא תהיה השאלה הראשונה בחיים בה לא תהיה לך תשובה ברורה, ובה תצטרך להתלבט. החיים שלנו מאפשרים לחיות אותם רק בצורה אחת בלבד, מתוך אין ספור אפשרויות, ובכל צומת הכרעה תצטרך להחליט. לא זו בלבד, אלא שלעולם לא תדע מה היה קורה אילו היית בוחר אחרת, ופוסע בדרך אחרת. אין טעם לחיות בתסכול מתמיד על תנועת החיים הזו, כי תסכול אינו מוביל לשום מקום טוב. טוב יותר להכיר בכך שאלו החיים, לנסות להחליט את ההחלטה שנראית לנו בנקודת זמן מסוימת, ומכאן ואילך לחיות אותה במלואה, מתוך עמדה שיש לנו יכולת עצומה לעשות את ההחלטה הזו כטובה ביותר שבחרנו בה. היא לא תוצאה של העבר אלא גם מהלך בעתיד. לאור זה, אין אני יודע לומר לך מה נכון עבורך, ואיזו הכרעה תהיה טובה יותר לך. העצה שלי היא אחרת: בנקודת הזמן הזו, עומדות בפנים שתי אפשרויות. ראשונה בהן היא "לצאת לחיים" עכשיו, ובכך אתה סותם את הגולל (כנראה) על תלמוד תורה בצורה אינטנסיבית כחלק מחייך  האפשרות השניה היא לנסות לפסוע במסלול של תלמוד תורה, שמאפשר לך להיפגש עם התורה בצורה האינטנסיבית ביותר, ואינה מבטלת את האפשרות "לצאת לחיים" בנקודת זמן מסוימת, וכך להתברך הן מתלמוד תורה והן מהדרך בה תבחר בהמשך. על כן, נראה לי נכון יותר ללכת לישיבה. ללכת מתוך עמדה שבנקודת הזמן שתהיה בישיבה   אתה תמצה אותה בדרך המקסימאלית, בהתמסרות לתורה, בניסיון לצמוח ולהיות תלמיד חכם, בתיקון המידות וכדו. אם אתה חושש מפני הפער בינך ובין ישיבת מסוימת   בחר באחרת, וגם כאן   בכל בחירה שתבחר אין אתה יודע מה היה קורה אם היית בוחר אחרת. והיה, אם בחירה זו אכן תהיה לך לברכה   נפלא  ואם לא   אז תסיט את מסלול חייך לכיוון אחר. האם זה נראה לך?
שאלה: אמונה: לכבוד הרב. יש לי כרגע התלבטויות באמונה ואני מעוניינת לדעת ולשמוע אם יש דרך ע פ התורה לדעת בבירור בצורה חד משמעית את קיום ד או אפילו בצורנ חלקית ועד כמה מסתמכים על אמונה? וכמה מסתמכים על ידיעה?
תשובה: שאלה זו היא בבחינת  למדני כל התורה על רגל אחת. האמונה רחבה. הקב"ה נוכח בכל חויה אנושית: בשכל וברגש, ביחיד ובחברה, בחיצוניות ובפנימיות, בהיסטוריה ובחזון העתיד: הקב"ה ברא את העולם: התבוננות שכלית בעולם מפגישה עם הפלאים הגדולים שנקראים  טבע  ומעידה על הבורא. הקב"ה ברא את האדם - הקשבה רגישה אל תוך הנשמה פוגשת מושגים רוחניים נשגבים. ישראל הוא עם עתיק יומין בעל היסטוריה של השגחה אלוקית בלתי מוסברת. כל הזדהות עם עברו ועתידו של עם ישראל יוצרת זהות אמונית מלאה. מסלולי האמונה שונים ומגוונים - הקב"ה מלא עולם ממילא יש דרכים רבות מאוד להגיע אליו. נסה למקד את החיפוש שלך: מה קשה לך, מה חסר לך וכד  משם צא לדרך הבקשה שלך ובעז"ה תעלה ותצליח.
שאלה: טבילת כלים: רכשתי צנצנת ריבה כדי להשתמש בצנצנת אחרי שסיימנו לאכול את הריבה האם צריך להטביל את הצנצנת במקוה כלים או לא צריך?
תשובה: במידה והצנצנת מיוצרת ע"י גוי (ייצור בארץ הינו ככה"נ ע"י יהודים וייצור בחו"ל הינו ככה"נ ע"י גויים) - יש להטבילה
שאלה: מחשבה על מגע עם אישה נשואה: היי אני כרגע פרוד מאשתי וברצוני לתאר מצב שקרה בעבר לפני מספר חודשים ודחיתי את הקשר הזה מבחינה מוסרית. ישנה אישה נשואה שבעלה אינו יכול לספקה מבחינה פיזית,הוא נכה 100 אחוז. אותה אישה שיש ביננו קשרי ידידות ומדברים על הכל,תארה בפניי שהיא נמצאת במצב נפשי קשה מאוד מכיוון שאין לה אפשרות למגע עם בעלה והוא אינו יכול לספק אותה. אותה אישה חתרה למגע עימי וסירבתי לקשר איתה. ברצוני לדעת מה אומרת ההלכה לגבי מצב כזה? האם אותה אישה נגזר עליה לסבול?
תשובה: מדובר בשאלה קשה מאוד. אמנם, בשל העובדה שהיא אסורה לחלוטין במגע מיני, מצד "בין אדם למקום" לא מדובר רק בהתלבטות מוסרית-אתית, כי אם במצב בו הדבר אסור לחלוטין. על כן, טובה הדרך בה הלכת. והרבה חיזוק
שאלה: תנך: האם ה  נמצא תמיד במשלים בתור אחת הדמויות: האם ה נמצא תמיד במשלים בתור אחת הדמויות?
תשובה: לא הבנתי את השאלה. יש הרבה משלים בתנ"ך בלי הקב"ה, כגון משל כבשת הרש של נתן. אולי כדאי להבהיר את השאלה?
שאלה: רובין הוד מעשה חינוכי?: האם יש להקל על עונשו של מישהו בתפקיד ציבורי שלקח שוחד כדי לעזור לנזקקים? או שמא להחמיר משום תפקידו?
תשובה: שפת הדין והמשפט היא רק אחת השפות בה אנחנו מדברים. בשפה הזו, אין לו לדיין אלא זמנו ומקומו, ואין לו לדיין אלא מה שעיניו רואות, ועל כן העובדה שהנאשם עשה מעשי חסד רבים אינה רלוונטית, לא לכאן ולא לכאן. למעלה מכך, יש עוד נימוקים שלא להכניס את הנושא הזה לדיון (למשל, עד כמה עשיית חסד שרתה אותו, כי הוא עשתה לו שם גדול בין הבריות, או להפך) ועוד ועוד. השיקולים של מעשי החסד וכדו  צריכים לבוא אחרי התהליך הדיני - כחלק מתהליך החנינה.
שאלה: בריכה מעורבת לצורך שיקומי: הרב רציתי לשאול על שחייה בבריכה מעורבת לצורך שיקום נפשי. אני עברתי לאחרונה תקופה לא פשוטה בחיים (אין ברצוני לפרט.), כאשר התייעצתי על כך נאמר לי שאני צריכה להרבות בספורט כל יום לצורך שיקום נפשי. למזלי יש לי מרכז ספורט קרוב לבית הכולל חדר כושר ובריכה במחיר מוזל-מעורבת, יש גם בריכת שחייה רחוקה יותר נפרדת אך במחיר הרבה יותר גבוה, ואני לא בטוחה שאצליח להגיע אליה בקביעות. לבריכת שחייה הקרובה אליי לא מגיעים הרבה אנשים, וכן קיימת אופצייה להירשם שם לקורס מוזל לשיפור שחייה. יש לי בגד ים צנוע לפי כללי ההלכה, במשך חיי לא נהגתי לשחות מעורב, אך חשבתי לצורך שיקום נפשי והתמדה ללכת לבריכה הקרובה לביתי. אשמח לתשובה בהקדם האם זה אפשרי, ובשורות טובות.
תשובה: אין איסור על אישה להיות במסגרת של רחצה מעורבת בתנאי שהיא לבושה כנדרש. את יכולה להתרחץ בכל מקום כשאת לובשת חצאית וחולצה לפי הנדרש (כל מה שמתאים לרחצה צנועה. אני לא יודע לפרט).
שאלה: פתיחת ההיכל לנשים: האם נשים יכולות לפתוח את ההיכל אחרי שיעור תורה לשם תפילה
תשובה: וברכת ד  צריך לשאול את רב בית הכנסת. בברכת התורה והארץ יהודה הלוי עמיחי מכון התורה והארץ
שאלה: אומגה 3 אלספה ללא הכשר: קניתי אומגה 3 של חברת אלספה ללא הכשר, לאחר מכן ראיתי שיש להם גם עם הכשר. האם אפשרי להשתמש בכדורים? או שיש הבדל בכדורים של אותה החברה.
תשובה: תשאל את מי שנותן עליו את ההכשר- הוא ידע לומר האם הוא כשר גם בלי הכשר או לא.
שאלה: הטבת חלום: חלמתי חלום מאוד לא טוב. מה עלי לעשות.?
תשובה: וברכת ד  אפשר לעשות הטבת חלום בפני ג. בברכת התורה והארץ יהודה הלוי עמיחי מכון התורה והארץ
שאלה: נטיעת עצי סרק בשמיטה: קיבלתי היום תרומה של עצים ממשתלה למטרת הקמת גינה ביחידה שאני משרת בה בצבא. העצים נמצאים כרגע בתוך אדניות ורציתי לדעת איך אני יכול לנטוע אותם באדמה שאיננה באדניות אלו? יש לנו מקום שיש מעליו ציליה ויש בו צל כל היום, אפשר להעביר את העצים מתוך האדנית פלסטיק שהוא נמצא בו כרגע לאדנית בנויה וקבועה(אדמה של גובה חצי מטר שמתחתה יש לבנים ורצפה רגילה)? אשמח לתשובה בהקדם, יונתן
תשובה: וברכת ד  נראה שלכתחילה אין לשתול עצים אלו, אפילו תחת צליה. יש לשמר את העצים עד אחר השמיטה ואז לטעת אותם. בברכת התורה והארץ יהודה הלוי עמיחי מכון התורה והארץ
שאלה: פטריות: ב"ה רציתי לדעת האם יש בעיה בפטריות מבושלות בשימורים, האם יש הכשרים שניתן לסמוך עליהם? ראיתי פרסומים על נגיעות בפטריות שפורסמו לפני יותר מעשר שנים, האם זה עדיין רלבנטי? ו